Šta Iran namerava sa raketama iz Pjongjanga?
Navodno prebacivanje 19 severnokorejskih balističkih raketa u Teheran dodalo novu dimenziju o iranskim nuklearnim ambicijama
Navodno prebacivanje 19 severnokorejskih balističkih raketa srednjeg dometa BM-25 u Iran, dodalo je novu dimenziju sadašnjim razgovorima na Zapadu o iranskoj vojsci i mogućim nuklearnim težnjama. Međutim, analitičari različito procenjuju iransku potrebu za ovim raketama, koje su proizašle iz starog ruskog modela. Jedan od analitičara, Majkl Eleman, iz Međunarodnog instituta za strateške studije u Londonu, kaže da su se te rakete prvi put pojavile u javnosti nedavno. kaže Eleman. Analitičari nisu sasvim saglasni da BM-25 uopšte postoji. Pojedini spekulišu da je Severna Koreja možda paradirala sa lažnim modelom, a ne sa pravom raketom. Publikacija koja prati iransku nabavku BM-25 je "Aviation Week & Space Technology", koju pomno čitaju i vazduhoplovne industrije i vlade širom sveta. Dejvid Fuldžam, viši urednik vojne rubrike u "Aviejšn viku“ i autor članka o raketama BM-25 koji je objavljen 14. oktobra, kaže da je glavnu informaciju o tome dobio od bliskoistočnih vlada. Fuldžam kaže da BM-25, koju Severna Koreja zove „Musdan“, ima projektovani domet od tri do četiri hiljade kilometara i da se prenosi pokretnim lanserom. Pojedinci na Zapadu tvrde da bi ova raketa mogla da predstavlja još jednu opasnost za evropske zemlje, kao i za Bliski istok. Ali Fuldžam kaže da pretpostavlja da Iran želi da koristi BM-25 za istraživanje i razvoj, a ne u aktivnoj službi. Iako su mnogi na Zapadu oštro fokusirani na mogućnost da je BM-25 doneta da pomogne Iranu da razvije ofanzivno oružje, analitičar Majkl Eleman smatra da je Teheran koristi za svoj svemirski program, a ne u strateške svrhe. Godinama se smatralo da Severna Koreja obezbeđuje Iranu i materijal i tehnologiju koji mu pomažu da razvije svoje vojne i svemirske programe. Međutim, pojedini analitičari kažu da je moguće da Teheran sada preuzima vodeću ulogu u sopstvenom razvoju. Fuldžam objašnjava moguće razloge za promenu odnosa dve zemlje. Dejvid Fuldžam, Majkl Eleman i drugi koji prate iranske rakete, kažu da će – bez obzira na njihovo poreklo i razvoj - rezultate biti teško držati u tajnosti. Rakete moraju da se lansiraju – da bi bile testirane, a kada se to dogodi, ostale zemlje ih pomno prate da bi videle kako se ponašaju i koliko mogu da budu opasne.